google/wiki40b huggingface dataset:
Andreas Prokop

Andreas Prokop, også Prokop den skallede; Prokop den store (tsjekkisk: Prokop Holý, Prokop Veliký, latin: Procopius Rasus Bohemus; født rundt 1380; død 30. mai 1434 ved Lipan i Böhmen) var en geistlig og predikant som var hærfører for taborittenes reformbevegelse under husitterkrigene.

Bakgrunn

Andreas Prokop stammet på morssiden fra slekten til den tyske prageren og storborgeren Jan Cach (fra Aachen). Intet vites om hans far. Etter de teologiske studier ved Karls-universitetet ble han katolsk geistlig i Praha.

Taboritt

Han sluttet seg imidlertid til den bøhmiske reformator Jan Hus' troslære. Hus var blitt brent på bålet i Konstanz. Fra 1420 virket han som prest og predikant for husittene i Tábor. Tilnavnet «den skallede» henspilte sannsynligvis fra den tonsur som han som geistlig hadde - i hans tilfelle så altomfattende at han var skallet. Alle kjente bilder av ham er blitt til etter hans død.

Hærfører

Etter Jan Žižkas død (Žižka var en av de radikale taboritters ledere) ble Andreas Prokop i 1424 en av de fremste hærførerne for deres sak. Under hans ledelse styrket husittene i en rekke slag, slaget ved Aussig i 1426, slaget ved Zwettl i 1427 og slaget ved Taus i 1431, sin militøre overlegenhet over korsriddernes hærstyrker. Etter seier i slagtet ved Tachau stoppet han de katolske hærenes korstog, og satte med dette et varig preg på Böhmens historie.
Alliert med orebittenes hærstyrker foretok fra 1427 hussitiske angrep inn i Böhmens katolske naboland. Hæren finansierte seg selv med utpressing av løsepenger, plymnding av klostre, byer og landsbyer. I 1430 fremtvang Andreas 12.000 gylden i løsepenger på borgen Zwernitz for ikke å brannskatte byen Bamberg i Hochstift Bamberg.
I 1433 fremstod Andreas Prokop under konsilet i Basel som talsmann for den mer radikale retning innen den hussitiske troslære. Han kunne ikke anerkjenne de teologiske forhandlingsresultater, kalt Prahakompaktatene, som var blitt utarbeidet.
Den 30. mai 1434 falt han i kamp som hærfører for taborittenes forente styrker i slaget ved Lipan. Motstanderne var ultraquistene, en teologisk mer moderat fløy av hussitterbevegelsen, som kjempet sammen med den bøhmiske kong Sigismund av Luxemburgs keiserlige styrker .
Akademisk ridekunst

Akademisk ridekunst, eller barokkridning,  er en ridekunst som blant annet Bent Branderup har gjenskapt, ved å legge vekt på hestens grunnutdanning på den måten man gjorde i renessansen og senere barokken. Gjennom blant annet teknikker som bøyning, versader og travers lærer hesten å bruke bakbeina og bærekraften bakfra. Ved å endre tyngdepunktet, vil rytteren få hesten til å flytte bakdel og framdel sidelengs, og samtidig blant annet kunne bestemme graden av fremdrift. Til enhver tid skal hesten være rett under rytterens tyngdepunkt.
Denne ridekunsten kommer fra rundt 1600-tallet, og var vanlig blant adelen på den tidens ridderakademier. Bent Branderup og Egon von Neindorf startet sammen det såkalte ridderskapet for å spre kunnskapen om denne typen rideteknikk videre.
Compton

Kultur

Flere kjente rappere som The Game, Eazy-E, MC Eiht , DJ Quik, MC Stolle, Kendrick Lamar, MC Ren og Dr.Dre vokste opp i Compton. Det er ofte trodd at Ice Cube var født og oppvekst i Compton, men han ble egentlig født i South Central nabolaget i Los Angeles. Dette kan komme av at han var med i den kjente rappe-gruppen N.W.A., der alle de andre medlemmene, Eazy-E, MC Ren, Dr.Dre og DJ Yella var fra Compton. NWA gjorde Compton kjent gjennom hele verden som et paradis for gjeng-kriminalitet, dop-smugling og blind vold gjennom sitt andre album Straight Outta Compton.
En viktig voksende minoritet i Compton er filippinere, vietnamesere og folk fra stillehavsøyene. De største gruppene er afroamerikanere og hispanics.

Kriminalitet

Noen av de mest fryktede gjengene i USA, som Bloods, Crips og Surenos ble grunnlagt i Compton. Som følge av Comptons rykte om høy kriminalitet, har man forsøkt å finne en løsning på dette problemet. De senere årene har man opprettet en kampanje, slik at folk kan levere inn skytevåpen, for en viss sum med penger. Dette har ført til at flere tusen skytevåpen har blitt levert inn. Kriminaliteten går sakte men sikkert nedover ettersom hvert år går.
Einstein–Szilárds brev

Einstein–Szilárds brev var et brev som ble sendt til USAs president Franklin D. Roosevelt den 2. august 1939. Brevet var signert av Albert Einstein, men var hovedsakelig skrevet av Leó Szilárd i samråd med de ungarske fysikerene Edward Teller og Eugene Wigner. I brevet ga råd til Roosevelt om at det nasjonalsosialistiske Tyskland muligens kunne forske på bruk av kjernefysisk fisjon for å skape en atombombe og antydet at USA burde begynne å studere muligheten selv.
James Jeggo

Landslaget

Han erstattet Mile Jedinak i Australias tropp til  FIFA Confederations Cup 2017 i Russland.
Eidanger Idrettslag

Eidanger Idrettslag (stiftet i 1915 som Nystrand Idrætsforening) er et fleridrettslag fra Eidanger i Porsgrunn. Idrettslaget har tilbud innen fotball, friidrett, turn, padling, bandy, idrettsskole for voksne og idrettsskolen (barn). 
Eidanger fotballs hjemmebane er Eidangerbanen. Friidrettsgruppene holder til i Eidangerhallen, og turngruppene og bandyen i gymsalen på Tveten Ungdomsskole som ligger like ved. 
Eidangerfotballen hadde sin storhetstid på 1980-tallet da klubben var nær ved å rykke opp til 2. divisjon. I 2014-sesongen spiller Eidanger fotball i 4. divisjon. 
Idrettslaget har nylig fått skaffet seg både kunstgressbane og et klubbhus som ligger like ved Eidangerhallen.

Telentfabrikk

Eidanger IL har opp gjennon de siste 10 årene hatt svært talentfulle ungdomslag. I 2014 hadde Eidanger G16 1 hele 7 spillere som fikk plass på TiT (Toppidrettsgymnaset i Telemark). TiT er en svært attraktiv skole som legger til rette for spillere som ønsker å bli toppidrettsutøvere. 
Eidanger G16 1 fikk også med 2 spillere på Statoils Talentleir sommeren 2014. Dette var Odin Bjørtuft og Simen Bjørneboe, i tillegg ble er også tidligere Eidanger spiller  Vegard Kongsro tatt ut til denne samlingen. Statoils talentleir regnes som nivået bak landslagsnivå. 
Klubben er også kjent for å ha flere taleter, spesielt på G13, G14 og G16 1 lagene. Kretslagsesongen 2013-14 hadde Eidanger hele 17 spillere på kretslag og sonelag.
Revelignende canider

Opprinnelse

De første revelignende canidene (Otocyon og Urocyon) oppsto under pliocen (for omkring 8-5 millioner år siden). Det hersker således en viss forvirring omkring hvorvidt Otocyon og Urocyon er to slekter eller to grupper som bør klassifiseres som egne overslekter (på linje med Vulpini). Alle linjene startet imidlertid fra H. gregarius, men mens Otocyon og Urocyon ser ut til å ha blitt i Amerika spredte den tredje linjen (Vulpus) seg til Eurasia.
Dette skjedde altså mens canider og felider fortsatt sto meget nær en felles progenitor. Men fordi det ikke eksisterer mykvevsprøver fra deres felles forfar, er det umulig å si noe konkret om hvorvidt dette har en genetisk sammenheng med revens og kattens slisselignende pupiller å gjøre. Rever og katter deler også andre fellestrekk, som for eksempel at begge har en tendens til leke med byttet før det drepes og spises. Begge krummer også ryggen og stritter med pelshårene når de blir truet. Den eldste nålevende revearten i Amerika er således grårev (Urocyon cinereoargenteus), som altså fortsatt klatrer i tær, og bushhund (Otocyon megalotis), som fortsatt volder et stor problem med hensyn til klassifisering. Rødrev (Vulpes vulpes) og fjellrev (Alopex lagopus) oppsto først under pleistocen.
Oniticellus fulvus

Utseende

En middelsstor (7-12 millimeter) skarabide. Arten ligner artene i slekten Onthophagus men er mer langstrakt. Hodet er flatt og femkantet med ganske små fasettøyne. Pronotum er nesten sirkelrundt sett ovenfra, nesten like langt som dekkvingene, fint og tett punktert, brunsvart med lysere kant. Dekkvingene er brune med lysere tegninger og har markerte, smale punktstriper. Beina er kraftige gravebein, leggene (tibiae) har tre tenner på utsiden.

Levevis

Arten er knytte til ku- og hestemøkk.

Utbredelse

Arten er utbredt i Europa fra Middelhavet i sør til Litauen i nord.
Nevelsk

Nevelsk (russisk: Невельск, japansk: Honto) er en by i Sakhalin oblast i Russland. Den ligger på vestkysten av Sakhalin, rundt 75 km sørvest for Juzjno-Sakhalinsk. Innbyggertall: 18 639 (folketelling 2002).
Byen ble ødelagt i jodskjelvet på Sakhalin i 2007, som gjorde rundt 2000 mennesker hjemløse.
Sokotra

Sokotra (arabisk سُقُطْرَى‎ Suquṭra) er en liten øygruppe med fire øyer i Indiahavet 240 km øst for Afrikas horn. Øyene tilhører Jemen politisk, men Afrika geologisk og biogeografisk. Nærmeste fastland er Somalia, mens Jemen ligger på Den arabiske halvøy, cirka 350 km nordvest for Socotra. Det bor nær 60 000 mennesker på den største øya. 
Sokotras biologiske historie minner om Galápagos', i det øyene rev seg løs fra Afrika og har ligget isolert i omkring 30 millioner år (National Geographic oppgir 18 millioner år). Evolusjonært har dette ført til at livet på Sokotra har gått sine egne veier. Resultatet er et unikt plante- og dyreliv. Sokotra har et antall arter som bare eksisterer på øya slik som på Galápagos. Av øyas 825 plantearter er 37 prosent unike for Sokotra. Likeledes er 90 prosent av øyas krypdyr unike der, og flaggermus er det eneste pattedyret som finnes der utenom mennesker. Omkring 800 land– og havlevende virvelløse dyr samt 7 fuglearter er endemiske for Socotra. Totalt er det anslått omkring 1000 endemiske arter.
Øyene har et tropisk ørkenklima og steppeklima (Köppens klimaklassifisering: BWh og BSh).
Jemen administrerer Sokotra for Banu Afrar Mahra-sultanatet Qishn og Sokotra.  Øygruppen består av den fjellrike hovedøya Sokotra (3 625 km² ) og tre småøyer, Abd Al Kuri, Samha med noen få hundre innbyggere, og den ubebodde Darsa. Dessuten er det noen ubeboelige klippeøyer som stikker opp fra havet.
Hovednæringsveiene er jordbruk, fiske og husdyrhold, det eksporteres tørket fisk, aloe, ghee og perler.
Sokotra er beskrevet i en gresk kilde fra det første århundre etter Kristus, navigasjonshjelpemiddelet Periplus for det eritreiske Hav. Den oppdagelsesreisende Tristão da Cunha gikk i land her i 1507 og betraktet dermed øya som portugisisk besittelse. Men allerede i 1511 mistet portugiserne kontrollen til Mahra-sultanen. I løpet av 1600-tallet konverterte øybefolkningen, som i mange århundrer hadde vært kristen, til islam. 
I 1886 kom Sokotra under Storbritannias kontroll. Da Sør-Jemen ble uavhengig i 1967, fulgte Sokotra med og ble del av den nye selvstendige staten. I 1990 ble Jemen samlet ved at Sør-Jemen og Nord-Jemen ble forent.
Den 26. desember 2004 ble Sokotra truffet av tsunamier utløst av jordskjelvet utenfor Sumatra; ett barn omkom og 40 fiskebåter ble ødelagt.
Siamesiske tvillinger

Siamesiske tvillinger, også kalt sammenvokste tvillinger, er en medfødt misdannelse som består i at to tvillingers kropper henger sammen. Misdannelsen rammer både dyr og mennesker. Betegnelsen skriver seg fra to sammenvokste tvillingbrødre, Chang og Eng (1811–1874), som ble født i Siam (nåværende Thailand), men som siden ble berømte severdigheter i freak shows i USA.
Siamesiske tvillinger oppstår når den befruktede eggcellen ikke deler seg fullstendig som under et svangerskap med vanlige eneggede tvillinger. Sammenvokste tvillinger kan skilles operativt, men bare når hvert av barna har alle livsviktige organer intakt.
I februar 2007 var det første gangen man hadde klart å skille siamesiske tvillinger med felles hjerte og lever. Den 5. april 2007 ble tvillingene vist frem i Thailand. Den ene av de siamesiske tvillingene måtte senere til operasjon når han/hun blir større pga. et hull i hjertet som ikke var veldig farlig. Operasjonen varte i over tolv timer med over 60 eksperter og kirurger.
Hanne S. Finstad

Bakgrunn

Finstad har doktorgrad (dr.philos.) i biokjemi på fettsyrer og cellevekst ved Universitetet i Oslo (UiO). Etter besøk på ulike vitensentre i USA, fikk hun ideen til Forskerfabrikken. Forskerfabrikken ble etablert i 2002, og har utviklet seg til et nasjonalt prosjekt som tilbyr fritidskurs forskning og teknologi til barn og ungdom. Forskerfabrikken er en av Ferd-konsernets sosiale entreprenører. For sitt arbeid med å utvikle Forskerfabrikken, har Finstad blitt tatt opp som fellow i den internasjonale organisasjonen Ashoka. Finstad er spesielt kjent for sine DNA-modeller av seigmenn og tannpirkere. I 2010 fikk hun prisen «Årets seigmann» av astronaut Christer Fuglesang for sitt arbeid med Forskerfabrikken. Prisen inkluderte 2 seigmenn som hadde vært med Fuglesang på romstasjonen. Den nå avdøde professor Tordis Beate Øyen, en norsk pioner innen genteknologi, var en stor inspirator for student Finstad på slutten av 1980-tallet. 
Finstad har vært lærer i naturfag Vesong ungdomsskole, og har forelest ved Universitetet i Oslo. Hun har veiledet hovedfagsstudenter og doktorgradsstudenter ved UiO. Finstad har mange års erfaring som foredragsholder med foredrag på temaer som blant annet bioteknologi, fiskefett, «fysikk for dummies», «gendetektiver» og «Robo sapiens». Hun har vært foredragsholder både på nasjonale og internasjonale konferanser. 
Finstad har vært juryleder i «Årets Nysgjerrigper» fra 2002-2012. I 2011 var hun også jurymedlem i konkurransen "Årets sosiale entreprenør".

Forskerfabrikken

Forskerfabrikken ble startet som et personlig foretak av Hanne S. Finstad i 2002, som entilbyder av fritidskurs til barn og ungdom i Oslo og omegn. I 2006 ble den etablert som aksjeselskap, og siden 2009 har den vært en av Ferds sosiale entreprenørbedrifter. 
Kursene er rettet mot barn og ungdom, men det tilbys også videreutdanningskurs for lærere i grunnskolen. Fabrikken har som mål å «stimulere til en positiv utvikling av forskning og teknologi i samfunnet». 
Siden starten har de hatt fast spalte for eksperimenter i Nysgjerrigper. Siden 2006 har fabrikken utvidet kurstilbudene til andre deler av landet. Fra 2010 har de hatt faste innslag på NRKs populærvitenskapelig TV-program Newton. I 2009 ble Forskerfabrikken AS en av Ferds sosiale entreprenører. I forbindelse med Det internasjonale kjemiåret 2011 holder Forskerfabrikken kurs for lærere i grunnskolen på vegne av Norsk kjemisk selskap

Utdanning

Finstad vokste opp på Grefsen i Oslo og søkte seg til Linderud videregående skole. Hun gikk der idrettsfag fra 1979 – 1981. I 1987 ble hun cand. mag. ved Universitetet i Oslo. I 1990 ble hun cand.scient. med hovedfag i biokjemi, og i 1998 ble hun dr. philos. ved Institutt for ernæringsforskning ved UiO.
George Meredith

Bakgrunn

Etter morens tidlige død vokste han til å begynne med opp i fødebyen. I en alder av 14 år ble han sendt til et institutt drevet av herrnhuternes Brødremenighet i Neuwied i Tyskland. Der var han i to år. Etter denne skolegangen studerte han rettsvitenskap og var etterpå i arbeid som advokat. Men etter kort tid gav han opp den yrkesveien, og begynte på sin litterære karriere.

Forfatter

Først virket han som journalist. I tidsskrifter offentliggjorde han så sine første forsøk innen litteraturen, for det meste dikt og sonetter. I 1851 utkom hans første diktsamling, litt etter sonettesamlingen Modern Love. En rekke romaner fulgte; blant dem Emilia (1864) og ett år etter Rhoda Fleming. Hans første roman, The Ordeal of Richard Feveral, som var hans gjennombrudd som romanforfatter, ble imidlertid forbudt ut fra moralske hensyn.
I 1865/1866 reiste Meredith til Italia. Her var han krigskorrespondent under den østerriksk-tyske krig. Etter at han kom tilbake til England slo han seg ned i Surrey og fortsatte sitt forfattervirke der. Det fulgte en rekke romaner og diktsamlinger.
Meredith var en original romanforfattwr, som imidlertid ved sin omstendelige stil hadde vanskelig for å få en rettferdig vurdering. Som karakter- og miljøskildrer er han suveren og velgjørende usentimental. Også hans tankedikter står høyt.
Diktet The Lark Ascending av Meredith inspirerte den engelske komponist Ralph Vaughan Williams til komposisjonen ved samme navn.
Meredith døde i 1909 nær Dorking.
Jon Polito

Liv og virke

Han var av italiensk sletsbakgrunn. Han fikk stipend ved det katolske Villanova University og studerte teatervitenskap der. Deretter begynte han en karriere i New York Citys teaterverden. Han spilte både på Broadway (som i teaterstykkene American Buffalo, og med Faye Dunaway i Curse of an Aching Heart). Off Broadway spilte Polito blant annet med Sigourney Weaver i stykket Gemini.
Han spilte også i TV og film; i de to første sesongene av TV-serien Homicide: Life on the Street og i den første sesongen av Crime Story. Polito ble tildelt utmerkelsen Maverick Spirit Award Event under Cinequest Film Festival i 2005.
Klatremus og de andre dyrene i Hakkebakkeskogen

Bokas etterliv

Ivo Caprino lagde i 1955 reklamefilmen Klatremus i knipe, basert på Thorbjørn Egners figurer. Filmen handler om banksparing. 
Klatremus og de andre dyrene i Hakkebakkeskogen ble først dramatisert for dukketeater, og ble satt opp på Oslo Nye Teater i 1959 med Egners egne hånddukker og dekorasjoner og i forfatterens iscenesettelse. Stykket ble spilt med skuespillere i København i 1962 og på Nationaltheatret i 1964, med scenografi av forfatteren. Gjøvik sommerteater har framført stykket som utendørs vandreteater på Gjøvik gård siden 2006.
I 1966 kom en LP-plate med en musikalsk hørespillversjon der musikken er arrangert av Egil Monn-Iversen og blant andre Birgit Strøm spiller Lillemann Klatremus, Bakergutten og Stabbursmusa, Knut Risan Mikkel Rev og Sølvi Wang Bestemor Skogmus og Bjørnemor.
Klatremus og de andre dyrene i Hakkebakkeskogen har kommet i stadig nye opplag, blant annet nyillustrert i farger i 1978, og i oppsetninger på mange språk. Fortellingen og sangene regnes som klassikere innen norsk barneunderholdning og -kultur, kjent av flere generasjoner barn.
I juni 2015 ble Hakkebakkeskogen åpnet i Kristiansand Dyrepark. 
I 2016 hadde den norske animasjonsfilmen Dyrene i Hakkebakkeskogen premiere.
A Place to Start

A Place to Start er et musikkalbum fra 2009 med det norske bandet The South. Dette var bandets debutalbum.
950-årene

-- 950 -- 951 -- 952 -- 953 -- 954 -- 955 -- 956 -- 957 -- 958 -- 959
Tiårsoversikt
Tiff Needell

Racingkarriere

Needell kjørte et par løp i Formel 1 for teamet Ensign Racing i 1980, men kvalifiserte seg kun i sitt debutløp i Belgia, hvor han måtte bryte på grunn av motorfeil.
Osvaldo José Martins Júnior

Karriere

Osvaldo José Martins Júnior startet sin profesjonelle karriere i Shimizu S-Pulse i 2002. Han har også spilt for Ventforet Kofu, Sagan Tosu, Marília, FK Khazar Lankaran og FC Baku.
Hindbærsnitte

Hindbærsnitte (bringebærsnitte) er en dansk kake bestående av to plater mørdeig på ca. 3-5 millimeter lagt sammen om et tynt lag bringebærmarmelade. Den toppes med et lag hvit glasur og overdrysses med mangefarvet dryss. Den enkle men tradisjonelle kaken har fått en renessanse i Danmark.
Manuel Fernandes

Landslaget

Han ble tatt ut i Portugals tropp til VM i fotball 2018 i Russland.
Alf Ahlberg

Bakgrunn

Alf Ahlberg var sønn av Axel Ahlberg og Anna Lindskog, og bror til arkitekten Hakon Ahlberg. Han studerte ved  Universitetet i Lund og kom der i kontakt med Sigfrid Lindstrom og Gunnar Aspelin. Han tok doktorgrad i 1917 med arbeidet Materieproblemet i platonismen: Platon, Aristoteles, Plotinos, Bruno: en historisk-kritisk studie.

Karriere og tenkning

Senere underviste han i Stockholm og ved Arbetarinstitutet. I 1927 begynte han å undervise ved Brunnsviks folkhögskola, og i 1932 ble han rektor der. Han forble i det embedet til sin pensjonering i 1959. 
Ahlberg var særlig kjent for sine vitenskapelige arbeider innen filosofi. I et av sine mest kjente verker, De sociala och politiska myterna (1937), er blant annet om nazistisk propaganda og mytologi. 
I Flykten från ensamheten (1949) tok han for seg hvorfor det moderne menneske er så mottakelig for propaganda. Hans hovedverk om filosofiens historie, Filosofins historia I-VI (1925–28), var det første av sitt slag og ble utgitt i flere utgaver – den femte og siste reviderte utgave kom i 1967. 
Gjennomgående uttrykker Ahlbergs en dyp kritikk mot samtidens biologiske naturalisme oG gikk inn for en humanisme i Hans Larssons tolkningstradisjon, og kristendommen. For Ahlberg var Vesterlandet og kristendommen ett, og han så kommunismen og nazismen som trusler mot disses fundamenter, men en uvegerlig konsekvens av naturalismen. Kommunismen og nazismen oppfattet han som primitiv materialisme, primitiv kollektivisme og primitiv subjektivisme. For dersom alt skulle ha tilkommet i kraft av naturlovene skulle da også dumhet og ondskap være «goder», mente Ahlberg.
Han skrev i 1935 et verk om psykologiens historie. Dessuten utgav han biografier om blant annet Augustin av Hippo, John Malmberg, Nietzsche og Schopenhauer, og oversatte verker av José Ortega y Gasset.
Kvannlia-Sølvjodalen Naturreservat

Kvannlia-Sølvjodalen Naturreservat er et naturreservat i Rana kommune. Reservatet ligger i sin helhet innafor nedbørsfeltet til Helgåga, og er totalt på 5 696 dekar.
Området ble vernet ved kongelig resolusjon 4. desember 1992 for å bevare to av de nordvestligste granforekomstene i Europa.
Området ligger øst for Helgåvatnet, ca. 3 km nord for Nordsjona. Sølvjodalen er den innerste delen av reservatet, og tungt tilgjengelig, mens Kvannlia er langt mer tilgjengelig via en traktorvei fra gården Øvre Helgå.
Sølvjodalen er den nordvestligste forekomsten av naturlig granskog i Europa, men ellers preget av en fattig flora. Kvannlia har en rikere flora, og er også blant de nordvestligste forekomstene av gran. Begge forekomstene er under sterkt klimatisk stress, og preget av oseanisk klima.
Områdene er svært lite påvirket av menneskelige inngrep, med spor etter plukkhogst i Kvannlia, mens Sølvjodalen er så godt som uberørt.
Donacia vulgaris

Utseende

Donacia vulgaris  er mellom 6-9 mm lang. Kroppen er langsmal og ikke så oval som bladbillene ofte er. Den er naken, uten en kort, tett og fin behåring på halskjoldet og dekkvingene. Den er metallisk farget i ulike nyanser av messing- og bronsefarge. Ofte med et purpur-rødt band bakover dekkvingene ved sømmen (midtlinjen). Halskjoldet på midten med tydelig punktur. Bakkroppen smalner bakover, den bakerste spissen av dekkvingen er tverr (ikke buet). Hodet er fremover-rettet. Beina har lite metallglans, de er gule eller nær gul-røde, og er forholdsvis lange. Baklårene er kortere enn dekkvingene, de når ikke til spissen.

Levevis

Både larvene og de voksne (imago) billene finnes nær ferskvann hvor de lever av å spise blad på næringsplanten. Særlig på arter i planteslekten Typha. Larvene lever under vannoverflaten. De voksne er særlig aktive i solskinn.
Donacia vulgaris tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Bahawalpur

Bahawalpur er en by i delstaten Punjab i Pakistan. Næringslivet består av produksjon og eksport av for det meste bomull, men også tepper og silke.